  Анжелика Тихонова корреспондент Ижкарын Барышников нимо урамын одӥг но ӝыны иськем сюрес люкетэз тупатъязы. Со сярысь сюрес лэсьтонъя «Ижевское» предприятилэн «ВКонтакте» мерлыко вотэсысь огиназ ивортэмын. Тупатъян ужъёс улсын ӧнерчиос сюрес вылысь ярантэм сӥзэ куштӥзы, тужгес алама интыоссэ рос-прос тупатъязы, асфальтобетон суретлэсь ӵошкатӥсь сӥзэ кисьтӥзы, 41 колодчаосты ӝутӥзы но огъя 825 метр бордюръёс лэсьтӥзы Сюрес лэсьтонъя «Ижевское» предприятиСюреслэсь вылӥ сӥзэ полимерно-битумной вяжущиен щебеночно-мастичной асфальтобетонлэсь лэсьтӥзы. Со сяна, 756 квадрат метр тротуаръёсты тупатӥзы но 825 квадрат метр ожоез выльдӥзы. Вань ужъёс «Кышкыттэм но ӟечлыко автомобиль сюресъёс» федерал ӵектос улсын быдэстэмын. Соя туэ Ижкарын огъя 25,2 иськем 27 сюрес люкетъёсты выльдозы.  Тодэ вайытом, Можгаын 2019-тӥ арын кар сюресъёсты тупатъян ужъёсты йылпумъязы.  Тегъёс: Авто Ижкар Удмуртия сюресъёс  